L’IES Federica Montseny convoca el seu VIII Concurs de Fotografia amb una mirada matemàtica cap a la pandèmia
2025-07-24

L’IES Federica Montseny de Burjassot ha convocat la que és la VIII edició del seu Concurs de Fotografia. Enguany, el tema del concurs és “una visió matemàtica de la pandèmia” i el guanyador o guanyadora del certamen s’emportarà un xec d’Amazon per valor de 50 euros.

Al concurs, de caràcter intern, es poden presentar tots els alumnes de l’institut i cada concursant podrà presentar un màxim de dues fotografies, amb llibertat de tècnica. El jurat estarà format per membres del professorat del centre i les fotografies guanyadores seran publicades, tant en la pàgina web com en les xarxes socials de l’institut.

Amb la convocatòria d’aquest concurs, l’IES Federica Montseny, a més de seguir avant amb el curs acadèmic, pretén motivar el costat més creatiu de l’alumnat, a través d’una potent eina de comunicació com és la fotografia, al mateix temps que el fa reflexionar sobre l’actualitat marcada, des de fa un any, per una pandèmia que ha donat un gir de 360 graus a la vida de tots i totes.